ಸಹಕಾರ ಸಚಿವಾಲಯ
ಕೇಂದ್ರ ಗೃಹ ಮತ್ತು ಸಹಕಾರ ಸಚಿವರಾದ ಶ್ರೀ ಅಮಿತ್ ಶಾ ಅವರು ಇಂದು ಕರ್ನಾಟಕದ ಬೆಂಗಳೂರಿನಲ್ಲಿ ಸಹಕಾರ ಫಲಾನುಭವಿಗಳ ಸಮಾವೇಶವನ್ನು ಉದ್ದೇಶಿಸಿ ಮಾತನಾಡಿದರು.
ಸಹಕಾರಿಗಳ ಪ್ರತ್ಯೇಕ ಸಚಿವಾಲಯವನ್ನು ರಚಿಸುವ ಮೂಲಕ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಈ ಆಂದೋಲನಕ್ಕೆ ಹೊಸ ವೇಗ ಮತ್ತು ದೀರ್ಘಾಯುಷ್ಯವನ್ನು ನೀಡುವಲ್ಲಿ ಕೆಲಸ ಮಾಡಿದ್ದಾರೆ.
ಪ್ರಧಾನಿ ನರೇಂದ್ರ ಮೋದಿಯವರು ಪ್ರಧಾನಿಯಾದ ನಂತರ ಹಲವು ರೈತ ಕೇಂದ್ರಿತ ಯೋಜನೆಗಳನ್ನು ಮಾಡಿದ್ದು, ಅವುಗಳ ವೇಗ ಹೆಚ್ಚಿಸುವ ಕೆಲಸ ಮಾಡಲಾಗಿದೆ.
ಇಡೀ ದೇಶದಲ್ಲಿ 1905ರಲ್ಲಿ ಕರ್ನಾಟಕದಲ್ಲಿ ಮೊದಲ ಸಹಕಾರಿ ಸಂಘ ಸ್ಥಾಪನೆಯಾಗಿ ಅಲ್ಲಿಂದ ಆರಂಭವಾದ ಸಹಕಾರಿ ಆಂದೋಲನ ಇಂದು ಅಮುಲ್, ಕ್ರಿಬ್ಕೋ, ಇಎಫ್ಎಫ್ಸಿಒ, ಲಿಜ್ಜತ್ ಪಾಪಡ್ನಂತಹ ಯಶಸ್ವಿ ಮಾದರಿಗಳೊಂದಿಗೆ ವಿಶ್ವಕ್ಕೆ ಮಾದರಿಯಾಗಿದೆ.
ಕರ್ನಾಟಕದಲ್ಲಿ ನಂದಿನಿ ಬ್ರಾಂಡ್ ಅಡಿಯಲ್ಲಿ ಸುಮಾರು 23 ಲಕ್ಷ ರೈತರು, ಹೆಚ್ಚಾಗಿ ಮಹಿಳೆಯರು, ದಿನಕ್ಕೆ 28 ಕೋಟಿ ರೂಪಾಯಿಗಳನ್ನು ಪಾವತಿಸುತ್ತಾರೆ, ಇದು ಅವರ ಜೀವನವನ್ನು ಬೆಳಗಿಸುತ್ತದೆ.
ಸಹಕಾರಿಯ ಸೌಂದರ್ಯವೆಂದರೆ ಜನಸಾಮಾನ್ಯರಿಗೆ ಉತ್ಪಾದನೆ, ಜನಸಾಮಾನ್ಯರಿಂದ ಉತ್ಪಾದನೆ ಎಂಬದಾಗಿದೆ.
ಇಡೀ ವಿಶ್ವದ 30 ಲಕ್ಷ ಸಹಕಾರಿ ಸಂಸ್ಥೆಗಳಲ್ಲಿ 9 ಲಕ್ಷ ಸಹಕಾರಿ ಸಂಸ್ಥೆಗಳು ಭಾರತದಲ್ಲಿವೆ. ದೇಶದ ಜನಸಂಖ್ಯೆಯ ಸುಮಾರು 91% ಜನರು ಒಂದಲ್ಲ ಒಂದು ರೀತಿಯಲ್ಲಿ ಸಹಕಾರಿಯೊಂದಿಗೆ ಸಂಪರ್ಕ ಹೊಂದಿದ್ದಾರೆ ಮತ್ತುಪ್ರಾಥಮಿಕ ಕೃಷಿ ಸಾಲ ಸಂಘಗಳು  ಮೂಲಕ, ಸಹಕಾರವು ದೇಶದ 70% ರೈತರನ್ನು ಒಳಗೊಂಡಿದೆ.
ನಮ್ಮ ಕೃಷಿ ಹಣಕಾಸಿನ 19% ಸಹಕಾರ ಸಂಘಗಳ ಮೂಲಕ, 35% ರಸಗೊಬ್ಬರ ವಿತರಣೆ, 30% ರಸಗೊಬ್ಬರ ಉತ್ಪಾದನೆ, 40% ಸಕ್ಕರೆ ಉತ್ಪಾದನೆ, 13% ಗೋಧಿ ಮತ್ತು 20% ಭತ್ತ ಸಂಗ್ರಹಣೆ ಆಗುತ್ತಿದೆ.
ಸಹಕಾರಿ ಸಂಸ್ಥೆಗಳಲ್ಲಿ ಪಾರದರ್ಶಕತೆ ತರಲು ದೇಶಾದ್ಯಂತ 63,000 ಪಿಎಸಿಎಸ್ ಗಳನ್ನು 2,500 ಕೋಟಿ ರೂ. ವೆಚ್ವದಲ್ಲಿ ಗಣಕೀಕರಣಗೊಳಿಸುವ ಕಾರ್ಯವನ್ನು ನೆರವೇರಿಸಲಾಗಿದೆ.
ಪ್ರತಿ ಪಂಚಾಯಿತಿಯಲ್ಲಿ ವಿವಿಧೋದ್ದೇಶ ಸಹಕಾರಿ ಸಂಘ ರಚನೆಯಾಗಲಿದ್ದು, ಮುಂದಿನ 3 ವರ್ಷಗಳಲ್ಲಿ 2 ಲಕ್ಷ ಹೊಸ ಸಂಘಗಳು ರಚನೆಯಾಗಲಿವೆ.ಆ ನಂತರ ದೇಶದಲ್ಲಿ ಸಹಕಾರಿ ಸಂಸ್ಥೆಗಳ ಪ್ರಾಬಲ್ಯ, ವಹಿವಾಟು ಮತ್ತು ಅದರ ಫಲಾನುಭವಿಗಳ ಸಂಖ್ಯೆ 3 ಪಟ್ಟು ಹೆಚ್ಚು ಅಧಿಕವಾಗುತ್ತದೆ.
ಕರ್ನಾಟಕವು ಸಹಕಾರಿ ಕ್ಷೇತ್ರದಲ್ಲಿ ಅನೇಕ ಆದರ್ಶ ಮಾದರಿಗಳನ್ನು ರಚಿಸಬೇಕಾಗಿದೆ. ಇದರಿಂದ ಇತರ ರಾಜ್ಯಗಳು ಸಹ ಕರ್ನಾಟಕದಿಂ ದ ಉತ್ತಮ ಅಭ್ಯಾಸಗಳನ್ನು ಕಲಿತು ರೂಢಿಸಿಕೊಂಡು ತಮ್ಮ ರಾಜ್ಯಗಳಲ್ಲಿ ಹೊಸ ಮಾದರಿಯ ಸಹಕಾರಿಗಳನ್ನು ರಚಿಸಬಹುದಾಗಿದೆ
ಕೇಂದ್ರ ಗೃಹ ಮತ್ತು ಸಹಕಾರ ಸಚಿವ ಶ್ರೀ ಅಮಿತ್ ಶಾ ಅವರು ಇಂದು ಕರ್ನಾಟಕದ ಬೆಂಗಳೂರಿನಲ್ಲಿ ಸಹಕಾರ ಫಲಾನುಭವಿ ಸಮಾವೇಶವನ್ನು ಉದ್ದೇಶಿಸಿ ಮಾತನಾಡಿದರು. ಈ ಸಂದರ್ಭದಲ್ಲಿ ಕರ್ನಾಟಕದ ಮುಖ್ಯಮಂತ್ರಿ ಶ್ರೀ ಬಸವರಾಜ ಬೊಮ್ಮಾಯಿ, ಕೇಂದ್ರ ಸಚಿವ ಶ್ರೀ ಪ್ರಲ್ಹಾದ ಜೋಶಿ ಸೇರಿದಂತೆ ಹಲವಾರು ಗಣ್ಯರು ಉಪಸ್ಥಿತರಿದ್ದರು.
ಶ್ರೀ ಅಮಿತ್ ಶಾ ಅವರು ತಮ್ಮ ಭಾಷಣದಲ್ಲಿ, ಕರ್ನಾಟಕದಲ್ಲಿ ಸಹಕಾರಿ ಚಳುವಳಿಯು 100 ವರ್ಷಗಳಿಗಿಂತಲೂ ಹೆಚ್ಚು ಸಮಯದಿಂದ ಅತ್ಯಂತ ವೇಗ ಮತ್ತು ತಾಳ್ಮೆಯಿಂದ ಉತ್ತಮವಾಗಿ ನಡೆದುಕೊಂಡು ಬರುತ್ತಿದೆ ಎಂದು ಹೇಳಿದರು. ಇಡೀ ದೇಶದಲ್ಲಿ 1905ರಲ್ಲಿ ಕರ್ನಾಟಕದ ಗದಗ ಜಿಲ್ಲೆಯಲ್ಲಿ ಮೊದಲ ಸಹಕಾರಿ ಸಂಘ ಸ್ಥಾಪನೆಯಾಗಿ ಅಲ್ಲಿಂದ ಆರಂಭವಾದ ಸಹಕಾರಿ ಆಂದೋಲನ ಇಂದು ಅಮುಲ್, ಕ್ರಿಬ್ಕೋ, ಇಎಫ್ಎಫ್ಸಿಒ,ಲಿಜ್ಜತ್ ಪಾಪಡ್ ಮುಂತಾದ ಹಲವು ಯಶಸ್ವಿ ಮಾದರಿಗಳೊಂದಿಗೆ ಜಗತ್ತಿನ ಮುಂದೆ ಮಾದರಿಯಾಗಿ ನಿಂತಿದೆ ಎಂದರು.
ಕರ್ನಾಟಕದಲ್ಲಿ ನಂದಿನಿ ಬ್ರಾಂಡ್ ಅಡಿಯಲ್ಲಿ ಸುಮಾರು 23 ಲಕ್ಷ ರೈತರು, ಬಹುತೇಕ ಮಹಿಳೆಯರು ದಿನಕ್ಕೆ 28 ಕೋಟಿ ರೂ.ಗಳನ್ನು ಪಾವತಿಸುತ್ತಿದ್ದಾರೆ, ಇದು ಅವರ ಜೀವನವನ್ನು ಬೆಳಗಿಸುತ್ತದೆ, ಇದು ದೊಡ್ಡ ಸಾಧನೆಯಾಗಿದೆ ಎಂದು ಕೇಂದ್ರ ಸಹಕಾರ ಸಚಿವರು ಹೇಳಿದರು. ಜನಸಾಮಾನ್ಯರಿಗೆ ಉತ್ಪಾದನೆ, ಜನಸಾಮಾನ್ಯರಿಂದ ಉತ್ಪಾದನೆಯೇ ಸಹಕಾರಿಯ ಸೌಂದರ್ಯ ಎಂದರು.
ಭಾರತದ ಪ್ರಧಾನಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ದೇಶದಲ್ಲಿ ಪ್ರತ್ಯೇಕ ಸಹಕಾರಿ ಸಚಿವಾಲಯವನ್ನು ರಚಿಸುವ ಮೂಲಕ ಸಹಕಾರಿ ಚಳುವಳಿಗೆ ಹೊಸ ವೇಗ ಮತ್ತು ದೀರ್ಘಾಯುಷ್ಯವನ್ನು ನೀಡುವ ಕೆಲಸವನ್ನು ಮಾಡಿದ್ದಾರೆ ಎಂದು ಶ್ರೀ ಅಮಿತ್ ಶಾ ಹೇಳಿದರು. ಇಡೀ ವಿಶ್ವದಲ್ಲಿರುವ 30 ಲಕ್ಷ ಸಹಕಾರಿ ಸಂಘಗಳಲ್ಲಿ 9 ಲಕ್ಷ ಸಹಕಾರಿ ಸಂಘಗಳು ಭಾರತದಲ್ಲಿ ಮಾತ್ರ ಇವೆ ಎಂದರು. ಭಾರತದ ಜನಸಂಖ್ಯೆಯ ಸುಮಾರು 91 ಪ್ರತಿಶತದಷ್ಟು ಜನರು ಒಂದು ರೀತಿಯಲ್ಲಿ ಅಥವಾ ಇನ್ನೊಂದು ರೀತಿಯಲ್ಲಿ ಸಹಕಾರಿಯೊಂದಿಗೆ ಸಂಬಂಧ ಹೊಂದಿದ್ದಾರೆ, ಸಹಕಾರಿ ಸಂಸ್ಥೆಗಳು PACS ಮೂಲಕ ದೇಶದ 70 ಪ್ರತಿಶತ ರೈತರನ್ನು ಒಳಗೊಳ್ಳುತ್ತವೆ. ದೇಶದಲ್ಲಿ 33 ರಾಜ್ಯ ಮಟ್ಟದ ಸಹಕಾರಿ ಬ್ಯಾಂಕ್ಗಳು, 363 ಜಿಲ್ಲಾ ಮಟ್ಟದ ಸಹಕಾರಿ ಬ್ಯಾಂಕ್ಗಳು ಮತ್ತು 63,000 ಪಿಎಸಿಎಸ್ಗಳಿವೆ ಎಂದು ಹೇಳಿದರು. ಇಂದು ನಮ್ಮ ಕೃಷಿ ಹಣಕಾಸು ಶೇ 19 ರಷ್ಟು ಸಹಕಾರಿ ಸಂಘಗಳ ಮೂಲಕ ನಡೆಯುತ್ತಿದೆ ಎಂದು ಶ್ರೀ ಶಾ ಹೇಳಿದರು. ಸಹಕಾರಿಯು 35 ಪ್ರತಿಶತ ರಸಗೊಬ್ಬರ ವಿತರಣೆ, 30 ಪ್ರತಿಶತ ರಸಗೊಬ್ಬರ ಉತ್ಪಾದನೆ, 40 ಪ್ರತಿಶತ ಸಕ್ಕರೆ ಉತ್ಪಾದನೆ, 13 ಪ್ರತಿಶತ ಗೋಧಿ ಮತ್ತು 20 ಪ್ರತಿಶತ ಭತ್ತ ಸಂಗ್ರಹಣೆಯನ್ನು ಮಾಡುತ್ತದೆ.
ದೇಶದಲ್ಲಿ ನರೇಂದ್ರ ಮೋದಿಯವರ ಸರ್ಕಾರ ಬಂದ ನಂತರ ಹಲವು ರೈತ ಕೇಂದ್ರಿತ ಯೋಜನೆಗಳನ್ನು ರೂಪಿಸಿ ತ್ವರಿತಗೊಳಿಸುವ ಕೆಲಸ ಮಾಡಲಾಗಿದೆ ಎಂದು ದೇಶದ ಮೊದಲ ಸಹಕಾರಿ ಸಚಿವರು ಹೇಳಿದರು. ಸಹಕಾರಿ ಮಂತ್ರಾಲಯ ರಚನೆಯಾದ ನಂತರ ಸಹಕಾರಿ ಸಂಸ್ಥೆಗಳಲ್ಲಿ ಪಾರದರ್ಶಕತೆ ತರಲು ದೇಶಾದ್ಯಂತ 2500 ಕೋಟಿ ರೂ.ವೆಚ್ಚದಲ್ಲಿ 63 ಸಾವಿರ ಪಿಎಸಿಎಸ್ ಗಳನ್ನು ಗಣಕೀಕರಣಗೊಳಿಸುವ ಕೆಲಸ ಮಾಡಲಾಗಿದೆ ಎಂದು ಹಲವು ನಿರ್ಣಯಗಳನ್ನು ಕೈಗೊಳ್ಳಲಾಗಿದೆ ಎಂದರು. ಇದಲ್ಲದೇ ದೇಶದ ಪ್ರತಿ ಪಂಚಾಯಿತಿಯಲ್ಲಿ ಕೇವಲ ಒಂದು ಸಹಕಾರಿ ಸಂಘ ರಚನೆಯಾಗಲಿದ್ದು, ಅದು ಬಹುಪಯೋಗಿ ಮತ್ತು ನಬಾರ್ಡ್, ಎನ್ಡಿಡಿಬಿ ಮತ್ತು ಸಹಕಾರ ಸಚಿವಾಲಯವು ಮೂರು ವರ್ಷಗಳಲ್ಲಿ 2 ಲಕ್ಷ ಹೊಸ ಸಹಕಾರ ಸಂಘಗಳನ್ನು ರಚಿಸಲು ಕ್ರಿಯಾ ಯೋಜನೆ ಸಿದ್ಧಪಡಿಸಿದೆ. ಈ ಯೋಜನೆಯ ನಂತರ, ದೇಶದ ಸಹಕಾರಿಗಳ ವ್ಯಾಪ್ತಿ, ವಹಿವಾಟು ಮತ್ತು ಅದರ ಫಲಾನುಭವಿಗಳ ಸಂಖ್ಯೆ ಮೂರು ಪಟ್ಟು ಹೆಚ್ಚು ಅಧಿಕವಾಗಲಿದೆ ಎಂದು ಶ್ರೀ ಶಾ ಹೇಳಿದರು.
ಶ್ರೀ ಅಮಿತ್ ಶಾ ಅವರು ಅಮುಲ್ ಮಾದರಿಯ ಆಧಾರದ ಮೇಲೆ, ಪ್ರಪಂಚದಾದ್ಯಂತ ಸಾವಯವ ಉತ್ಪನ್ನಗಳ ಮಾರಾಟಕ್ಕಾಗಿ ಬಹುರಾಜ್ಯ ಸಹಕಾರ ಸಂಘವನ್ನು ಸ್ಥಾಪಿಸಲಾಗುತ್ತಿದೆ, ಇದರಿಂದ ಲಾಭವು ನೇರವಾಗಿ ರೈತರಿಗೆ ಹೋಗುತ್ತದೆ. ಭಾರತೀಯ ಬೀಜಗಳ ಬೀಜ ಉತ್ಪಾದನೆ ಮತ್ತು ತಳಿ ಪ್ರಚಾರಕ್ಕಾಗಿ ಬಹುರಾಜ್ಯ ಸಹಕಾರ ಸಂಘವನ್ನು ಸಹ ರಚಿಸಲಾಗುತ್ತಿದೆ. ದೇಶದಲ್ಲಿ ಸಹಕಾರಿ ವಿಶ್ವವಿದ್ಯಾನಿಲಯವನ್ನು ಸ್ಥಾಪಿಸುವ ಯೋಜನೆಯೂ ಇದೆ ಎಂದು ಅವರು ಹೇಳಿದರು, ದೇಶಾದ್ಯಂತ ಎಲ್ಲಾ ಸಹಕಾರಿಗಳ ರಾಷ್ಟ್ರೀಯ ದತ್ತಾಂಶ ರಚಿಸುವ ಕೆಲಸ ಪ್ರಾರಂಭವಾಗಿದೆ ಮತ್ತು ಹೊಸ ಸಹಕಾರಿ ನೀತಿಯ ರಚನೆಯೂ ಪ್ರಾರಂಭವಾಗಿದೆ. ಸಹಕಾರ ಸಂಘಗಳು ಉತ್ತಮ ರೀತಿಯಲ್ಲಿ ಹಣಕಾಸು ಪಡೆಯಲು ನಾವು ನಬಾರ್ಡ್ ಜೊತೆಗೆ ಎನ್ಸಿಡಿಸಿಯ ಪಾತ್ರವನ್ನು ವಿಸ್ತರಿಸಲಿದ್ದೇವೆ ಎಂದು ಶ್ರೀ ಶಾ ಹೇಳಿದರು. ಪಾರದರ್ಶಕ ಚುನಾವಣೆ ನಡೆಸಲು ಮಾದರಿ ಕಾಯ್ದೆಯನ್ನು ಸಿದ್ಧಪಡಿಸಿ ಎಲ್ಲ ರಾಜ್ಯಗಳಿಗೆ ಕಳುಹಿಸಲಾಗಿದೆ. ಬಹು-ರಾಜ್ಯ ಸಹಕಾರ ಸಂಘಗಳ ಕಾಯ್ದೆಯಲ್ಲಿ ಪಾರದರ್ಶಕತೆ ತರಲು ಮತ್ತು ಹೊಣೆಗಾರಿಕೆಯನ್ನು ಸರಿಪಡಿಸಲು, ಮಸೂದೆಯನ್ನು ಸ್ಥಾಯಿ ಸಮಿತಿಗೆ ಕಳುಹಿಸಲಾಗಿದೆ. ಈ ಹಿಂದೆ ಸಹಕಾರ ಸಂಘಗಳಿಂದ ಕಂಪನಿಗಳಿಗಿಂತ ಹೆಚ್ಚು ತೆರಿಗೆ ವಸೂಲಿ ಮಾಡಲಾಗುತ್ತಿತ್ತು, ಆದರೆ ಕಳೆದ ಬಜೆಟ್ನಲ್ಲಿ ಪ್ರಧಾನಿ ನರೇಂದ್ರ ಮೋದಿ ಅವರು ಸಹಕಾರಿ ಸಂಘದ ಮೇಲ್ತೆರಿಗೆಯನ್ನು ಶೇ.12ರಿಂದ ಶೇ.7ಕ್ಕೆ ಇಳಿಸುವ ಮೂಲಕ ಸಹಕಾರಿ ಸಂಸ್ಥೆಗಳಿಗೆ ಸರಿಸಮನಾಗಿ ಸಂಘಗಳನ್ನು ತಂದಿದ್ದಾರೆ. ಮತ್ತು ಪರ್ಯಾಯ ತೆರಿಗೆಯನ್ನು 18% ರಿಂದ 15% ಕ್ಕೆ ಇಳಿಸುವುದು. ಅರ್ಬನ್ ಕೋಆಪರೇಟಿವ್ ಬ್ಯಾಂಕ್ನ ಗೃಹ ಸಾಲದ ಮಿತಿಯನ್ನು ಆರ್ಬಿಐ 3 ಪಟ್ಟು ಹೆಚ್ಚಿಸಿದೆ, ವಾಣಿಜ್ಯ ಆಸ್ತಿ ಮೇಲಿನ ಸಾಲದ ಮಿತಿಯನ್ನು ಸಹ ಹೆಚ್ಚಿಸಲಾಗಿದೆ ಮತ್ತು ಡೋರ್ ಸ್ಟೆಪ್ ಬ್ಯಾಂಕಿಂಗ್ಗೆ ಅವಕಾಶ ನೀಡಲಾಗಿದೆ ಎಂದು ಶ್ರೀ ಶಾ ಹೇಳಿದರು.
ಕೇಂದ್ರ ಗೃಹ ಮತ್ತು ಸಹಕಾರಿ ಸಚಿವರು, ಕರ್ನಾಟಕದ ಸಹಕಾರಿ ಚಳವಳಿಯನ್ನು ಬಲಪಡಿಸುವುದು ಕೇವಲ ಕರ್ನಾಟಕದ ಜವಾಬ್ದಾರಿಯಲ್ಲ, ಇಲ್ಲಿ ಅಂತಹ ಕೆಲವು ಆದರ್ಶಗಳನ್ನು ಸ್ಥಾಪಿಸಬೇಕು, ಇದರಿಂದ ದೇಶಾದ್ಯಂತ ರಾಜ್ಯಗಳು ಸಂದೇಶವನ್ನು ಪಡೆಯುತ್ತವೆ ಮತ್ತು ಇಲ್ಲಿಂದ ಎಲ್ಲಾ ರಾಜ್ಯಗಳು ತಮ್ಮ ರಾಜ್ಯಗಳಲ್ಲಿ ಹೊಸ ಸಹಕಾರಿ ಪದ್ಧತಿಗಳನ್ನು ಅಳವಡಿಸಿಕೊಳ್ಳಬಹುದು. ಸಹಕಾರಿ ಆಂದೋಲನವನ್ನು ವೇಗಗೊಳಿಸಲು ಸಹಕಾರಿ ಸಚಿವಾಲಯವನ್ನು ರಚಿಸುವ ಮೋದಿಜಿಯವರ ನಿರ್ಧಾರವು ದೇಶಾದ್ಯಂತ ಸಹಕಾರ ಚಳವಳಿಯಲ್ಲಿನ ಕೊರತೆಯನ್ನು ತುಂಬುವ ಪ್ರಯತ್ನಗಳನ್ನು ಬಲಪಡಿಸುತ್ತದೆ ಮತ್ತು ಸಹಕಾರಿ ಚಳುವಳಿಯು ದೇಶಾದ್ಯಂತ ಏಕರೂಪವಾಗಿ ಮುಂದುವರಿಯುತ್ತದೆ ಎಂದು ಅವರು ಹೇಳಿದರು.